wickkiey/tamil-wikipedia-chunked huggingface dataset:
# சார்லி சாப்ளின் 2

## சந்தைப்படுத்தல்

படத்தின் அதிகாரப்பூர்வ முன்னோட்டத்தை பிரபல இயக்குநர் கார்த்திக் சுப்புராஜ் 2019 ஜன்வரி 15 தைப்பொங்கல் அன்று வெளியிட்டார்.
# சார்லி சாப்ளின் 2

## விமர்சனங்கள்

"பிலிம்பீட்.காம்" என்ற இணையதளத்தில் இவ்வாறு எழுதுகிறது "பழைய காலத்து கதையில், வாட்ஸ்அப், பேஸ்புக், இண்டர்நெட் போன்ற விஷயங்களை இணைத்து, அப்டேட்டட் வெர்ஷனாக தரமுயன்றிருக்கிறார் இயக்குநர் ஷக்தி சிதம்பரம். ஆனால் பெரும்பாலான காட்சிகள் பழைய பொட்டி கம்ப்யூட்டராக அலுப்பையே தருகின்றன. சார்லி சாப்ளின் முதல் பாகத்தை போலவே இதையும் முழுக்க முழுக்க காமெடி கலாட்டாவாக எடுக்க நினைத்திருக்கிறார் ஷக்தி சிதம்பரம். ஆனால் அந்த அளவுக்கு ரசிக்கக்கூடிய காமெடிக் காட்சிகள் படத்தில் இல்லை என்பதுதான் மிகப்பெரிய குறை. உடலமைப்பும், துறுதுறுப்பும் 17 வருடங்களுக்கு முந்தைய அதே பிரபுதேவாவை ஞாபகப்படுத்துகிறது. முகத்தில் மட்டுமே வயது தெரிகிறது. தன்னால் முயன்றவரை படத்தை தாங்கிப் பிடித்திருக்கிறார் மனிதர்"  
"சினிமா.தினமலர். காம்" என்ற இணையதளத்தில் இவ்வாறு எழுதுகிறது. 17 ஆண்டுகளுக்கு முன்பு வெளிவந்த ஒரு படத்தை அதே பாணியில் எடுத்திருப்பதை போன்ற உணர்வே இரண்டாம் பாகத்திலும் ஏற்படுகிறது. முதல் பாகத்தில் கதை என்பது இருந்தது. இரண்டாம் பாகத்தில் ஒரு வரிக் கதையைக் கொண்டு இயக்குநர் முழுப்படத்தையும் நகர்த்தியிருக்கிறார்.
# விக்கிப்பீடியா:ஆசிய மாதம் 2019/பங்கேற்பாளர்கள்

1. --Fathima
1. --அருளரசன்
1. Sridhar G
1. எஸ். பி. கிருஷ்ணமூர்த்தி
1. யோகராஜா.N
1. பிரயாணி
1. --பாலசுப்ரமணியன்
1. Abishe
1. --பா.ஜம்புலிங்கம்
1. --Stymyrat
1. திலக் ஷன்
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 16:26, 7 நவம்பர் 2019 (UTC)
1. --வசந்தலட்சுமி (பேச்சு) 14:39, 9 நவம்பர் 2019 (UTC)
1. Preetha Sundarraj
1. மகாலிங்கம் இரெத்தினவேலு --TNSE Mahalingam VNR (பேச்சு) 16:24, 11 நவம்பர் 2019 (UTC)
1. --ஹிபாயத்துல்லா
1. --வித்யாசாகர் (எழுத்தாளர்)
1. சுந்தர் <sup>\பேச்சு</sup> 06:34, 18 நவம்பர் 2019 (UTC)
1. --&#32;பார்வதிஸ்ரீ (பேச்சு) 13:53, 18 நவம்பர் 2019 (UTC)
1. ஆறுமுகி (பேச்சு) 01:36, 19 நவம்பர் 2019 (UTC)
1. உலோ.செந்தமிழ்க்கோதை (பேச்சு) 07:11, 20 நவம்பர் 2019 (UTC)
1. Mohammed Ammar (பேச்சு)
1. --தீபா அருள்
1. வசந்தலட்சுமி
# பிசுமத் பெர்ரைட்டு

**பிசுமத் பெர்ரைட்டு** (*Bismuth ferrite*) என்பது BiFeO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொருளறிவியல் துறையில் இதைப் பொதுவாக BFO என்ற குறியீட்டால் குறிப்பிடுவார்கள். பெரோவ்சிகைட்டு கட்டமைப்பு எனப்படும் கால்சியம் தைட்டானியம் ஆக்சைடின் கட்டமைப்பை பெற்றுள்ள இது பெர்ரோகாந்தப் பண்புப் பொருள்களில் முக்கியமான ஒரு பொருளாகும். பெருமளவிலும் மெல்லிய படலங்களாகவும் பிசுமத் பெர்ரைட்டு தயாரிக்கப்படுகிறது. பெர்ரோகாந்தவெதிர் நீல் வெப்பநிலை (தோராயமாக 653 கெல்வின்) மற்றும் பெர்ரோமின் கியூரி வெப்பநிலை (தோராயமாக 1100 கெல்வின்) இரண்டும் அறைவெப்பநிலையைக் காட்டிலும் அதிகமாகவே உள்ளன .. போலி கனசதுரத்தின் திசையில் 90–95 μC/செ.மீ2 பெருமத்தில் பெர்ரோமின் முனைவாக்கம் தோன்றுகிறது.
# பிசுமத் பெர்ரைட்டு

## தயாரிப்பு

பிசுமத் பெர்ரைட்டு இயற்கையாகத் தோன்றும் ஒரு கனிமம் அல்ல. இச்சேர்மத்தை தயாரித்துப் பெறுவதற்கான பல தொகுப்புமுறை வழிகள் உருவாக்கப்பட்டுள்ளன.
# பிசுமத் பெர்ரைட்டு

## திண்மநிலை தொகுப்பு முறை

பிசுமத் ஆக்சைடு (Bi2O3), இரும்பு ஆக்சைடு (Fe2O3) சேர்மங்கள் 1:1 என்ற மோல் விகிதத்தில் குழவிக்கல்லில் இட்டு அல்லது உருளை கொண்டு இடித்து கலக்கப்பட்டு பின்னர் உயர்ந்த வெப்பநிலையில் சுடப்படுகின்றன. இவ்வாறு உயர் வெப்பநிலையில் சுடப்படும்போது பிசுமத்தின் நிலையற்ற தன்மை காரணமாக தூய விகிதவியல் அளவு BiFeO3 தயாரிப்பது சவாலானது ஆகும். ஏனெனில் நிலையான இரண்டாம் நிலை Bi25FeO39 (செலனைட்) மற்றும் Bi2Fe4O9 (முல்லைட்) நிலைகள் உருவாகிவிடுகின்றன. பொதுவாக 800 முதல் 880 செல்சியசு வரையிலான உயர் வெப்பநிலை 5 முதல் 60 நிமிடங்கள் வரை பயன்படுத்தப்பட்டு அடுத்த்தாக விரைவாக குளிரூட்டல் செயல்முறை நிகழ்கிறது. பிசுமத்தின் நிலையற்ற தன்மையை ஈடுசெய்யவும் Bi2Fe4O9 நிலை உருவாதலை தவிர்க்கவும் கூடுதல் Bi2O3 சேர்ப்பதை ஒரு நடவடிக்கையாகப் பின்பற்றப்படுகிறது.
# பிசுமத் பெர்ரைட்டு

## ஒற்றைப்படிக வளர்ச்சி

பிசுமத் பெரைட் பொருத்தமற்ற முறையில் உருகும். ஆனால் இது பிசுமத் ஆக்சைடு நிறைந்த 4: 1: 1 என்ற விகித்த்திலுள்ள Bi2O3, Fe2O3 மற்றும் B2O3 ஆகியவற்றின் கலவை பாய்மத்திலிருந்து சுமார் 750-800 செல்சியசு வெப்பநிலையில் ஓற்றைப் படிகத்தை வளர்க்கலாம். பிசுமத் பெரைட்டின் மின்காந்தவியல் பண்புகளை ஆய்வு செய்வதற்கு உயர் தரமான ஒற்றை படிகங்கள் முக்கியமானவையாகும்.
# பிசுமத் பெர்ரைட்டு

## வேதி வழிமுறைகள்

குழைமக்கரைசல் வேதியியலை அடிப்படையாகக் கொண்ட ஈர இரசாயன தொகுப்பு வழிகள், மாற்றியமைக்கப்பட்ட பெச்சினி வழிகள், நீர் வெப்ப தொகுப்புமுறை மற்றும் வீழ்படிவாக்கம் ஆகியவை தூய நிலை BiFeO3 சேர்மத்தை தயாரிக்க பயன்படுத்தப்படுகின்றன. முன்னோடிச் சேர்மங்களின் தொகுப்பியல் ஒருமைப்பாடு மற்றும் தேவைப்படும் மிகக் குறைந்த வெப்பநிலை காரணமாக ஏற்படும் பிசுமத்தின் இழப்பு போன்றவை வேதியியல் பாதைகளின் நன்மைகளாகும். குழைமக்கரைசல் பாதையில் கரிமக் கசடுகளை நீக்கும் பொருட்டும் பிசுமத் பெரைட்டு பெரொவ்சிகைட்டு நிலையில் படிகமாவதை ஊக்குவிக்கவும் படிக உருவமற்ற முன்னோடிச் சேர்மங்கள் 300 முதல் 600 பாகை செல்சியசு வெப்பநிலை வரை நெருப்பிலிடப்படுகின்றன. விளையும் தூளை அடர்த்தியான பல்படிகமாக்க கண்டிப்பாக உயர் வெப்பநிலையில் வெப்பப்படுத்தப்படவேண்டும் என்பதே இம்முறையின் குறைபாடாகும்.  
நீர்ம எரிப்பு வினை என்பது நுண்ணிய BiFeO3 சேர்மத்தை தொகுக்கப் பயன்படுத்தப்படும் குறைந்த செலவு தயாரிப்பு முறையாகும். இந்த முறையில் ஆக்சிசனேற்ற ஒடுக்க வினையை உருவாக்க கிளைசின், சிட்ரிக் அமிலம், யூரியா போன்ற ஓர் ஒடுக்கும் முகவர், நைட்ரேட்டு, நைட்ரிக் அமிலம் போன்ற ஓர் ஆக்சிசனேற்ற முகவர் போன்றவை பயன்படுத்தப்படுகின்றன. தீச்சுடரின் தோற்றம் மற்றும் அதன் விளைவாகத் தோன்றும் கலவையின் வெப்பநிலை முதலியன பயன்படுத்தப்படும் ஆக்சிசனேற்ற / ஒடுக்க முகவர்களின் விகிதத்தைப் பொறுத்து அமைகிறது. 600 ° செல்சியசு வெப்பநிலை வரை காய்ச்சிக் குளிரவைத்தல் சில நேரங்களில் வேதியியல் இடைநிலைகளாக உருவாக்கப்படும் பிசுமத் ஆக்சோ-நைட்ரேட்டுகளைச் சிதைக்க தேவைப்படுகிறது. இக்குறைக் கடத்தி சேர்மத்திலுள்ள இரும்பு நேர்மின் அயனிகள் இந்நிலையிலுள்ள பாரா காந்தப்பண்பின் இருப்பை உணரப் பயன்படும் பொருத்தமான மாசுபவர் நிறமாலையியல் நுட்பமாகும்.
# பிசுமத் பெர்ரைட்டு

## மெல்லிய படச்சுருள்கள்

பிசுமத் பெரைட்டின் உயர் தரமான ஆடைப்படல மென் படச்சுருள்களின் மின்னியல் மற்றும் காந்தப் பண்புகள் 2003 ஆம் ஆண்டில் அறியப்பட்டன. எனவே இச்சேர்மத்தின் அறிவியல் ஆர்வங்கள் புதுப்பிக்கப்பட்டன. எபிடாக்சியல் மெல்லிய படலங்கள் எனப்படும் இப்படச்சுருள்கள் மின்னணு சுற்றுகளில் ஒருங்கிணைக்கக்கூடிய பெரிய நன்மையைக் கொண்டுள்ளன. பிசுமத் பெரைட்டை விட வெவ்வேறு அளவுருக்கள் கொண்ட ஒற்றை படிக அடி மூலக்கூறுகளால் தூண்டப்பட்ட மென்படல திரிபு படிக அமைப்பை ஒற்றைச்சரிவு அல்லது நாற்கோன சமச்சீராக மாற்றவும், பெரோ மின்னாற்றல், பைசோ எனப்படும் அழுத்த மின்னாற்றல் அல்லது காந்த பண்புகளை மாற்றவும் பயன்படுத்தலாம். ஆடைப்படல BiFeO3 படச்சுருள்களுக்கு துடிப்புள்ள சீரொளி படிவு என்பது மிகவும் பொதுவான ஒரு பாதையாகும். மேலும் SrTiO3 அடித்தளப் பொருட்களுடன் SrRuO3 மின்முனைகள் பொதுவாகப் பயன்படுத்தப்படுகின்றன. ஒலி உமிழ்வு, கரிம உலோக வேதி நீராவி படிவு, அணு அடுக்கு படிவு, மற்றும் இரசாயனக் கரைசல் படிவு ஆகியவை ஆடைப்படல பிசுமத் பெரைட் மெல்லிய படலங்களைத் தயாரிக்க உதவும் பிற முறைகளாகும். காந்த மற்றும் மின்சார பண்புகளைத் தவிர பிசுமத் பெரைட்டு ஒளிமின்னழுத்த பண்புகளையும் கொண்டுள்ளது, இது பெரோமின் ஒளிமின்னழுத்த விளைவு என அழைக்கப்படுகிறது.
# பிசுமத் பெர்ரைட்டு

## பயன்கள்

அறை வெப்பநிலையில் பிசுமத் பெரைட்டு ஒரு பல்நிலைமாற்ற பொருளாக இருப்பதாலும் அதன் பெரோமின் ஒளிமின்னழுத்த விளைவு காரணமாகவும், காந்தவியல், சுழல் மின்னணுவியல், ஒளிமின்னழுத்தியம் இத்யாதி போன்றவற்றில் பல பயன்பாடுகளைக் கொண்டுள்ளது.
# பிசுமத் பெர்ரைட்டு

## ஒளிமின்னழுத்தவியல்

பெர்ரோமின் ஒளிமின்னழுத்த விளைவில் , ஒளியூட்டப்பட்ட ஒரு பெர்ரோமின் பொருளில் ஒளிமின்னாற்றல் உருவாக்கப்படுகிறது. இதன் திசை அந்த பொருளின் பெர்ரோமின் துருவமுனைப்பைப் பொறுத்து அமைகிறது. வழக்கமான ஒளிமின்னழுத்த சாதனங்களுக்கு மாற்றாக பெர்ரோமின் ஒளிமின்னழுத்த விளைவு ஒரு நம்பிக்கைக்குரிய திறனைக் கொண்டுள்ளது. ஆனால் முக்கியத் தடை என்னவென்றால் LiNbO<sub>3</sub><sup></sup> போன்ற பெர்ரோமின் பொருட்களில் மிகக் குறைந்த அளவு ஒளிமின்னாற்றல் உருவாக்கப்படுகிறது. பெரிய ஆற்றல் இடைவெளியும் குறைந்த கடத்துத்திறனும் இதற்கான காரணங்களாகும். இந்த போக்கில் பிசுமத் பெர்ரைட் ஒரு மிகப்பெரிய திறனை வெளிப்படுத்துகிறது. ஏனெனில் ஒளியூட்டத்தின் கீழ் இதில் ஒளிமின்னாற்றல் விளைவும் ஆற்றல் இடைவெளிக்கு மிகையான மின்னழுத்தமும் காணப்படுகின்றன. பிசுமத் பெர்ரைட்டை ஒளிமின்னழுத்த பொருளாகப் பயன்படுத்தும் பெரும்பாலான படைப்புகள் அதன் மெல்லிய படல வடிவத்தில் தெரிவிக்கப்பட்டுள்ளன</sup>. ஆனால் ஒரு சில அறிக்கைகளில் பலபடிகள், கிராபீன், பிற குறைக்கடத்திகள் போன்ற பிற பொருட்களுடன் ஆராய்ச்சியாளர்கள் ஈரடுக்கு கட்டமைப்பை உருவாக்கியுள்ளனர். பிசுமத் பெர்ரைட்டு நுண் துகள்களுடன் இரண்டு ஆக்சைடு அடிப்படை கடத்தி போக்குவரத்து அடுக்குகள் கொண்ட p-i-n பல்லின இடைமுகம் உருவாக்கப்பட்டது என ஓர் அறிக்கை குறிப்பிடுகிறது<sup></sup>.. இத்தகைய முயற்சிகள் இருந்தபோதிலும், பிசுமத் பெர்ரைட்டிலிருந்து பெறப்பட்ட சக்தி மாற்றும் திறன் இன்னும் மிகக் குறைவாகவே உள்ளது.
# சில்லிங்

**சில்லிங்** (shilling) எனப்படுவது ஆசுத்திரியா, ஐக்கிய பிரித்தானிய ராச்சியம், ஆசுத்திரேலியா, நியூசிலாந்து, அமெரிக்க ஐக்கிய நாடுகள் மற்றும் பிரித்தானிய பொதுநலவாய நாடுகள் ஆகியவற்றில் முன்னதாகப் பயன்படுத்தப்பட்ட பணத்தாளின் ஒரு அலகு ஆகும். தற்போது சில்லிங் என்ற பணத்தாள் அலகானது கிழக்கு ஆப்பிரிக்க நாடுகளான கென்யா, தான்சானியா, உகாண்டா மற்றும் சோமாலியா ஆகிய நாடுகளில் பயன்படுத்தப்படுகிறது, இது கிழக்கு ஆப்பிரிக்க சமுதாய நாடுகளால் அறிமுகப்படுத்த முன்மொழியப்பட்டுள்ள நாணய மதிப்பாகவும் உள்ளது, சில்லிங் என்ற வார்த்தை பழைய ஆங்கில வார்த்தையான "Scilling" என்பதிலிருந்து உருவானதாகும். இதன் மதிப்பானது ஒரு பவுண்டில் இருபதில் ஒரு பங்கு என்பதாகும். இதன் மூல வார்த்தையான புரோடோசெருமானிய வார்த்தை பிரிப்பதற்கு, பகுப்பதற்கு என்ற பொருளைத் தருகிறது. சில்லிங் (Scilling) என்ற வார்த்தை மிகத் தொன்மையான காலத்தில் பயன்படுத்தப்பட்ட செருமானிய சட்டக் குறியீடுகளில் பதிவு செய்யப்பட்டுள்ளது.  
பழைய சில்லிங் நாணயங்களுக்கான வழக்குச் சொற்கள் "பாப்" மற்றும் "ஹாக்" போன்றவற்றை உள்ளடக்கியுள்ளன. While the derivation of "பாப்" என்ற சொல் எதிலிருந்து பெறப்பட்டது என்பது நிச்சயமற்றதாகத் தெரிகிறது. சான் கேம்டென் ஆட்டன் 1864 ஆம் ஆண்டில் தனது வழக்குச்சொல் அகராதியில் பின்வருமாறு குறிப்பிடுகிறார், இந்தச்சொல்லின் மூல வடிவம் சர் இராபர்ட் வால்போல் என்பவருடன் தொடர்புடைய "பாப்ஸ்டிக்" என்தாக இருக்கலாம் என்று யூகிக்கிறார்.  
1816 ஆம் ஆண்டில் நடந்த பெரிய புது நாணயமாக்க காலத்தின் போது நாணய உற்பத்திக் கூடங்கள் திராய் வகை பவுண்டினை (5760 தானிய எடை அல்லது373&nbsp;கி) உடைய இசுடெர்லிங் வெள்ளி கொண்டு 66 சில்லிங்குகள் அல்லது அதற்குச் சமானமான வகை நாணயங்கள் தயாரிக்க அறிவுறுத்தப்பட்ட இதுவே சில்லிங்கின் எடையை தீர்மானிக்கப்பட்ட விதமாகும்.
# சில்லிங்

## பிரிட்டன் தீவுகள்

### இங்கிலாந்துப் பேரரசு

இங்கிலாந்தின் ஏழாம் என்றியின் ஆட்சிக்காலத்தில் புழக்கத்தில் இருந்த நாணயம் ஆகும். (அல்லது இங்கிலாந்தின் ஆறாம் எட்வர்டின் ஆட்சிக்காலத்தில் சற்றேறக்குறைய 1550 ஆம் ஆண்டு), 1707 ஆம் ஆண்டில் ஒருங்கிணைத்தலுக்கான அரசாணை வந்த பிறகு, ஒருங்கிணைப்பு தொடர்பான சட்டப்பிரிவு 16 இன் கீழ் இங்கிலாந்து மற்றும் இசுகாட்லாந்து ஆகிய பேரரசுகள் ஒரு ஒருங்கிணைந்த பேரரசினை உபயோகிக்கத் தொடங்கிய காலத்தில் சில்லிங் தொடர்ந்து புழக்கத்தில் இருந்து வந்தது.
# சில்லிங்

## பிரிட்டன் தீவுகள்

### இசுகாட்லாந்து இராச்சியம்

சில்லிங் என்ற வார்த்தையானது இசுகாட்லாந்தில் தொடக்க வரலாற்று இடைக்காலத்தின் தொடக்கத்தில் இருந்து உபயோகத்தில் இருந்து வந்துள்ளது,
# சில்லிங்

## பிரிட்டன் தீவுகள்

### பிரிட்டன் மற்றும் ஒன்றியப் பேரரசு

1707 ஆம் ஆண்டில் ஒருங்கிணைப்பிற்கான உடன்படிக்கை சட்டப்பிரிவு 16 இன்படி பொதுவான நாணயமானது உருவாக்கப்பட்டு 1971 ஆம் ஆண்டு தசமமாக்குதல் வரை இதன் பயன்பாடு தொடர்ந்தது.  
மரபு சார்ந்த முறையில், ஒரு பவுண்டு என்பது 20 சில்லிங்குகளாகவும், சில்லிங் என்பது 12 பென்னிகளாகவும் கொள்ளப்பட்டது, ஒரு பவுண்டு என்பது 240 பென்சுகள் அல்லது பென்னிகளாக இருந்தது,  
மூன்று நாணயங்கள் சில்லி்ங்களின் மடங்குகளைக் குறிப்பதாக இருந்தன. மேலும், அவை சமகாலகட்டத்தில் புழக்கத்திலும் இருந்தன, அவை:
- புளோரின்(பிரிட்டன் நாணயம்), இரு சில்லிங்குகள் (2/–), இது பத்து புதிய பென்சுகளுக்குச் சமமானது,
- ஆஃப் கிரெளன், இரு சில்லிங்குகள் மற்றும் ஆறு பென்சுகள் அல்லது ஒரு பவுண்டின் எட்டில் ஒரு பங்கு, இது தசமமாக்கலின் போது வழக்கொழிந்து போனது,
- கிரெளன் (பிரிட்டன் நாணயம்) (ஐந்து சில்லிங்குகள்)  
1971 ஆம் ஆண்டில் புதிய நாணயமாக்கல் மற்றும் தசமமாக்கலின் போது, சில்லிங் நாணயமானது புதிய ஐந்து பென்சு நாணயத்தால் மாற்றாக்கப்பட்டது, தொடக்கத்தில் இது அளவு, எடை மற்றும் மதிப்பில் சில்லிங்குடன் ஒத்ததாக இருந்தது, மேலும் சில்லிங்கின் வழக்குப்பெயரான *பாப்* என்பதையும் கொண்டிருந்தது.1991 ஆம் ஆண்டில் ஐந்து பென்சு நாணயத்தின் அளவு குறைக்கப்படும் வரையிலும் சில்லிங் புழக்கத்தில் இருந்தது.
# எக்ஸ் பாக்ஸ் ஒன்

எக்ஸ் பாக்ஸ் ஒன் என்பது மைக்ரோசாப்ட் நிறுவனத்தின் தயாரிப்பான எட்டாவது தலைமுறை எக்ஸ் பாக்ஸ் நிகழ்பட விளையாட்டு இயந்திரம்.
2013ஆம் ஆண்டு மே மாதம் அறிவிக்கப்பட்ட இது எக்ஸ் பாக்ஸ் 360இன் அடுத்த தலைமுறையும் எக்ஸ் பாக்ஸ் பெயரில் மூன்றாம் தலைமுறை முனையமும் ஆகும். 2013 ஆம் ஆண்டு வட அமெரிக்கா, தென் அமெரிக்கா, ஆஸ்திரேலியா மற்றும் ஐரோப்பாவின் சில பகுதிகளில் வெளியிடப்பட்டது. ஜப்பான், சீனா மற்றும் ஐரோப்பாவின் எஞ்சிய பகுதிகளில் 2014 ஆம் ஆண்டு செப்டம்பர் மாதம் வெளியிடப்பட்டது. சீனாவில் வெளியிடப்பட்ட முதல் எக்ஸ் பாக்ஸ் இதுவாகும். இது வெளிவந்த போது சோனி நிறுவனத்தின் பிளே ஸ்டேஷன் 4 மற்றும் நிண்டெண்டோ நிறுவனத்தின் வை-யூ ஆகிய முனையங்களுக்கு நேரடி போட்டியாக இருந்தது.  
முந்தைய தலைமுறை எக்ஸ் பாக்ஸ் 360 பயன்படுத்திய பவர்-பிசி தொழில் நுட்பத்தை விடுத்து இந்த முனையங்கள் எக்ஸ்86 எனப்படும் தொழில் நுட்பத்துக்கு மாறின. இந்த எக்ஸ்86 தொழில் நுட்பம் முதலாம் எக்ஸ் பாக்ஸ் முனையங்களில் முன்னர் பயன்படுத்தப்பட்டது குறிப்பிடத்தக்கது. மேகக் கணிமையை முதன்மையாகக் கொண்டு வடிவமைக்கப்பட்டதால் சமூக வலைதளங்களில் நேரடியாகப் பகிரும் வசதியும், மிக்சர் மற்றும் டிவிட்ச் போன்ற நேரலை விளையாட்டு வலைதளங்களில் நேரலையாக ஒளிபரப்பும் வசதியும் கொண்டிருந்தன. ஒரே இணைய இணைப்பில் உள்ள விண்டோஸ் 10 கணினி மூலமாகவும் ஆட்டங்களை ஆட முடியும். மேலும் புளூ-ரே தட்டுக்களையும், ஒருங்கிணைந்த தொலைக்காட்சி அணுக்கப் பெட்டி மூலம் நேரலையாக தொலைக்காட்சி நிகழ்ச்சிகளைக் காணவும் வசதிகள் இருக்கின்றன.
# எக்ஸ் பாக்ஸ் ஒன்

## வரலாறு

இதன் முன்னோடியான ஏழாம் தலைமுறை எக்ஸ் பாக்ஸ் 360 மைக்ரோசாப்ட் நிறுவனத்தால் 2005ஆம் ஆண்டு அறிமுகப்படுத்தப்பட்டது. அறிமுகப்படுத்தப்பட்ட அடுத்தடுத்த ஆண்டுகளில் பல்வேறு வன்பொருள் மேம்பாடுகள் மூலம் முனையத்தின் அளவு குறைக்கப்பட்டதோடு நம்பகத்தன்மை உயர்த்தப்பட்டது. 2010 ஆம் ஆண்டு இந்த முனையத்துடன் இணைந்து செயல்படும் வகையில் கைனெக்ட் எனப் பெயரிடப்பட்ட இயக்க உணரி அறிமுகப்படுத்தப்பட்டது. அப்போது பேசிய மைக்ரோசாப்ட் நிறுவனத்தின் கிறிஸ் லூயிஸ், இந்த கைனெக்ட் கருவி, எக்ஸ் பாக்ஸ் 360 முனையத்தின் வாழ்நாளை மேலும் ஐந்து ஆண்டுகளுக்கு அதிகரிக்கும் என்று கூறினார்.
# எக்ஸ் பாக்ஸ் ஒன்

## வரலாறு

### அறிமுகம்

2013 ஆம் ஆண்டு மே 21 அன்று நடந்த ஊடக நிகழ்வில் எக்ஸ் பாக்ஸ் ஒன் அதிகாரப்பூர்வமாக வெளியிடப்பட்டது. அதனைத் தொடர்ந்து அதே ஆண்டு நடைபெற்ற நிகழ்பட விளையாட்டு உலகின் மிகப்பெரிய நிகழ்வான ஈ3 விழாவில் முனையத்தின் முழுத் திறன்களுன் காட்சிப் படுத்தப்பட்டன. தொடர்ந்து அதே ஆண்டு நவம்பர் 22ஆம் நாள் வட அமெரிக்கா உட்பட 13 சந்தைகளில் விற்பனைக்கு வந்தது. ஜப்பான், சீனா உள்ளிட்ட மேலும் 26 சந்தைகளில் 10 மாதங்கள் கழித்து 2014ஆம் ஆண்டு செப்டம்பர் மாதம் விற்பனைக்கு வந்தது.
# எக்ஸ் பாக்ஸ் ஒன்

## வரலாறு

### புதுப்பிப்புகள்

வெளியிட்டு மூன்று ஆண்டுகள் கழித்து 2016ஆம் ஆண்டின் ஈ3 நிகழ்வில் மைக்ரோசாப்ட் நிறுவனம் எக்ஸ் பாக்ஸ் ஒன் எஸ் என்ற முனையத்தை அறிமுகப்படுத்தியது. முந்தையதை விட குறைவான அளவும் எடையும் கொண்டிருந்தது. அதே நிகழ்வில் இதை விட சக்திவாய்ந்த தொழில் நுட்பம் கொண்ட ஒரு முனையத்தை விரைவில் அறிமுகப்படுத்துவதாகக் கூறிய மைக்ரோசாப்ட் நிறுவனம், அதற்கு அடுத்த ஆண்டு எக்ஸ் பாக்ஸ் ஒன் எக்ஸ் என்ற பெயரில் அதனை அறிமுகப்படுத்தியது.  
2019ஆம் ஆண்டு ஏப்ரல் மாதம் வன்-தகடு இல்லாமல் முழுமையாக மேகக் கணிமையில் இயங்கும் முனையத்தையும் இதே பெயரில் வெளியிட்டது. இது வன்-தகடு உள்ள முனையத்தை விட 50 அமெரிக்க டாலர் விலை குறைவாகும்.
# எக்ஸ் பாக்ஸ் ஒன்

## வரவேற்பு

பெரும்பாலும் நல்ல வரவேற்புகளை பெற்று இருந்தாலும், எக்ஸ் பாக்ஸ் ஒன் முனையத்தில் சில முக்கிய குறைபாடுகளும் இருந்தன. முக்கியாமாக இந்த முனையத்திற்கு என்று தனிச்சிறப்பாக எந்த ஆட்டமும் முதலில் வெளியாக இல்லை என்பது பயனர்களின் பெரிய குற்றச்சாட்டாய் இருந்தது.
# வந்தா ராஜாவாதான் வருவேன்

***வந்தா ராஜாவாதான் வருவேன்*** (Vantha Rajavathaan Varuven) 2019 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இத்திரைப்படத்தை சுந்தர் சி. இயக்கியுள்ளார். லைக்கா தயாரிப்பகம் இத்திரைப்படத்தை தயாரித்துள்ளது. இத்திரைப்படத்தில் சிலம்பரசன், காத்ரீன் திரீசா, மற்றும் மகேஷ் ஆகாஷ் ஆகியோர் முன்னணி கதாபாத்திரங்களில் நடித்துள்ளனர். இவர்களுடன் ரம்யா கிருஷ்ணன், பிரபு, நாசர், மஹத் ராகவேந்திரா, மற்றும் யோகி பாபு ஆகியோரும் துணை கதாபாத்திரங்களில் நடித்துள்ளனர். கிப்கொப் தமிழா இத்திரைப்படத்திற்கு இசையமைத்துள்ளார். இத்திரைப்படம் 2013 ஆம் ஆண்டில் வெளியான பவன் கல்யாண் மற்றும் சமந்தா ருத் பிரபு ஆகியோர் நடித்த *அத்தாரிண்டிகி தாரேதி* திரைப்படத்தின் மறு உருவாக்கம் ஆகும். இத்திரைப்படத்தின் தலைப்பானது 2018 ஆம் ஆண்டில் வெளிவந்த *செக்கச்சிவந்த வானம்* திரைப்படத்தில் சிலம்பரசன் பேசும் வசனத்திலிருந்து எடுக்கப்பட்டது.
# வந்தா ராஜாவாதான் வருவேன்

## தயாரிப்பு

இத்திரைப்படத்தின் படப்பிடிப்பு செப்டம்பர் 2018 இல் ஜியார்ஜியாவில் தொடங்கியது.
# மூலக்கூற்று படியாக்கம்

**மூலக்கூற்று படியாக்கம்** (Molecular cloning) என்பது மீளச்சேர்க்கை டி.என்.ஏ (recombinant DNA) மூலக்கூறுகளை விருந்துவழங்கி கலங்களினுள் புகுத்தி அம் மூலக்கூறுகளை பெருக்கம் அடையச் செய்யும் மூலக்கூற்று உயிரியலின் நுட்பமாகும். மூலக்கூற்று படியாக்கத்தில் இரு வெவ்வேறு வகையான இனங்களின் டிஎன்ஏ மூலக்கூறுகள் பயன்படுத்தப்படுகின்றன. நவீன உயிரியல், மருத்துவத்தில் மூலக்கூற்று படியாக்கத்தின் பங்கு அளப்பரியது.  
மூலக்கூற்று படியாக்கத்தின் போது படியாக்கம் செய்யப்பட வேண்டிய டிஎன்ஏ வழங்கி உயிரினத்தில் இருந்து பெறப்பட்டு பரம்பரையலகு வேறுபடுத்தி எடுக்கப்படுகின்றது. பொதுவாக பற்றீரியாக்களின் மரபெடுப்பி<nowiki/>கள் (பிளாஸ்மிட்கள்) காவியாக பயன்படுத்தப்படுகின்றன. காவியாக செயற்படும் மரபெடுப்பி திறக்கப்பட்டு விருப்பத்திற்கு உரிய பரம்பரையலகு டிஎன்ஏ லிகேஸ் நொதியத்தினை பயன்படுத்தி இணைக்கப்படுகின்றது. இவ்வாறு அந்நிய பரம்பரை அலகு இணைக்கப்பட்ட மரபெடுப்பி மீளச்சேர்க்கை டிஎன்ஏ எனப்படும். மீளச்சேர்க்கை டிஎன்ஏ எசரிக்கியா கோலை போன்ற விருந்து வழங்கி கலத்தில் புகுத்தப்படுகின்றது. (எசுரிச்சியா கோலை எளிதில் வளரக் கூடிய, தீங்கற்ற உயிரி). விருந்துவழங்கி<nowiki/>களில் புகுத்தப்பட்ட மீளச்சேர்க்கை டிஎன்ஏ இன் பல பிரதிகள் அவற்றின் பெருக்கம் மூலம் பெற்றுக் கொள்ளப்படும். இவை அந்நிய பரம்பரையலகுகளை கொண்டிருப்பதால் மரபணு திருத்திய (transgenic) அல்லது மரபணு மாற்றியமைக்கப்பட்ட அங்கிகள் (GMO) எனப்படும்.
# மூலக்கூற்று படியாக்கம்

## வரலாறும் கண்டுபிடிப்பும்

1970 ஆண்டுகளுக்கு முன்னர், சிக்கலான உயிரினங்களிலிருந்து மரபணுக்களை தனிமைப்படுத்தி ஆய்வு செய்ய இயலாமையால் மரபியல் மற்றும் மூலக்கூற்று உயிரியலின் புரிதல் தடைபட்டது.  
நுண்ணுயிரியலாளர்கள் சில பற்றீரியாக்களில் இயற்கையாகவே காணப்படும் நுண்ணுயிர்தின்னி<nowiki/>களில் இருந்து அவற்றை பாதுகாக்கும் அக நியூக்கிளியேஸ் நொதியங்களை பற்றி அறிந்து கொண்டார்கள். இந் நொதியங்கள் டிஎன்ஏ மூலக்கூறின் தனித்துவமான மூலத்தொடர் ஒழுங்கு உடைய சில வரையறுக்கப்பட்ட பகுதிகளில் உடைவை ஏற்படுத்துவதன் மூலம் டிஎன்ஏ மூலக்கூறை சிறிய துண்டுகளாக ஆக்குகின்றது. டிஎன்ஏ மூலக்கூறில் இருந்து தெரிவு செய்யப்பட்ட பரம்பரை அலகை வேறுபடுத்தி எடுப்பதற்கும், மரபெடுப்பிகளின் டிஎன்ஏ இனை திறப்பதற்கும் அக நியூக்கிளியேஸ் (restriction endonucleases) நொதியங்கள் பயன்படுத்தப்படுகின்றது. டிஎன்ஏ இன் துண்டுகளை ஒட்டுவதற்கும் திறக்கப்பட்ட பற்றீரியாக்களின் மரபெடுப்பிகளுடன் பரம்பரை அலகுடைய டிஎன்ஏ யின் சிறிய துண்டுப்பகுதியை இணைத்து மீளச்சேர்க்கை டிஎன்ஏயை உருவாக்க டிஎன்ஏ லிகேஸ் நொதியங்கள் பயன்படுத்தப்படுகின்றது. முதன் முதலில் மீளச்சேர்க்கை டிஎன்ஏ 1972 ஆம் ஆண்டு உருவாக்கப்பட்டு ஆய்வு செய்யப்பட்டன.
# மூலக்கூற்று படியாக்கம்

## கண்ணோட்டம்

அனைத்து உயிரினங்களினதும் மரபணுக்களின் வேதியல் அமைப்பு ஒரே மாதிரியானவை என்ற உண்மை மூலக்கூற்று படியாக்க நுட்பத்தில் பயன்படுத்தப்படுகின்றது. எந்தவொரு உயிரினத்திலும் பாரம்பரிய மாற்றங்களை மீளச்சேர்க்கை டிஎன்ஏ தொழினுட்பத்தின் மூலம் நிகழ்த்த முடியும். பாலிமரேசு தொடர் வினை தொழினுட்பமானது மூலக்கூற்று படியாக்கத்தை ஒத்த நுட்பமாகும். பாலிமரேசு தொடர் வினை(PCR) என்பது விட்ரோ கரைசலை பயன்படுத்தி மரபணுக்களை பெருக்கமடைய செய்யும் தொழினுட்பமாகும்.
# மூலக்கூற்று படியாக்கம்

## பயன்பாடுகள்

மரபணு மாற்றியமைக்கப்பட்ட அங்கிகள் விவசாயம், மருத்துவம், கைத்தொழில்கள் ஆகியவற்றில் அதிக அளவில் பயன்படுத்தப்படுகின்றன.
# மூலக்கூற்று படியாக்கம்

## பயன்பாடுகள்

### மருத்துவம்

மரபணு மாற்றியமைக்கப்பட்ட அங்கிகளை பயன்படுத்தி சிகிச்சைகளில் பயன்படுத்தப்படும் பல புரதங்கள் உருவாக்கப்படுகின்றன.  
- மனித இன்சுலின்  
- மனித வளர்ச்சி ஓமோன்  
- குருதி உறைதல் காரணிகள்  
- ஹெபடைடிஸ் B யின் உடலெதிரியாக்கி என்பன தயாரிக்கப்படுகின்றன.
# மூலக்கூற்று படியாக்கம்

## பயன்பாடுகள்

### மரபணு திருத்தியமைக்கப்பட்ட உயிரினங்கள் (GMO)

உயிரியல் ஆராய்ச்சிகளுக்காகவும், வணிக நோக்கங்களுக்காகவும் மரபணு திருத்தியமைக்கப்பட்ட உயிரினங்கள் உருவாக்கப்படுகின்றன.  
- களை கொல்லிகளுக்கு எதிர்ப்புத்திறனை பயிரில் விருத்தி செய்தல்.  
- பொழுது போக்கிற்காக வீட்டில் வளர்க்கப்படும் குளோபிஸ்களின் (Glofish) உருவாக்கம்.
# மல்லிகா பத்ரிநாத்

**மல்லிகா பத்ரிநாத்** (Mallika Badrinath) ஒரு விருது பெற்ற இந்திய உணவு எழுத்தாளர், சமையல் கலைஞர்,, சமையல் புத்தக எழுத்தாளர் மற்றும் தொலைக்காட்சி சமையல் நிகழ்ச்சிகளின் தொகுப்பாளர் ஆவார்.  
இவர் ஆங்கில மொழியில் 29 சமையற்கலை நூல்களும் மற்றும் தமிழ் மொழியில் 30 நூல்களையும் எழுதியுள்ளார். இவற்றில் 4000 க்கும் மேற்பட்ட சமையல் குறிப்புகள் உள்ளன. இவரது சில நூல்கள் தெலுங்கு, கன்னடம் மற்றும் இந்தி மொழிகளில் மொழிபெயர்க்கப்பட்டுள்ளன. இவரது நூல்களில், தமிழ் மொழியில் வெளிவந்த “சிறு தானிய சமையல்” தொடர் குறிப்பிடத்தக்கதாகும். இதில் பாரம்பரிய சத்தான பொருட்கள் மற்றும் சிறுதானியங்களான ராகி, கம்பு, சாமை, தினை, வரகு, சோளம் மற்றும் குதிரைவாலி போன்றவற்றை பயன்படுத்தி உணவு தயாரிக்கும் முறை விரிவாக கூறப்பட்டுள்ளது.
# மல்லிகா பத்ரிநாத்

## ஆரம்ப கால வாழ்க்கை

இந்தியாவின் தமிழ்நாட்டில் உள்ள சேலம் என்ற நகரத்தில் பிறந்து வளர்ந்த மல்லிகா, சேலத்திலிருந்த கல்லூரியில் வீட்டு அறிவியலில் இளங்கலை பட்டப்படிப்பை முடித்தார். 1980 களின் பிற்பகுதியில், 21 வயதில், அவர் சென்னை<nowiki/>யில் வசிக்கும் பத்ரிநாத் என்கிற பட்டய கணக்காளரை திருமணம் செய்து கொண்டார். தி இந்து நாளிதழுக்கு அளித்த பேட்டியில், அவர்கள் 25 பேர் கொண்ட ஒரு பெரிய கூட்டுக் குடும்பத்தில் வாழ்ந்ததால் திருமணத்திற்கு முன்பு அரிதாகவே சமைத்ததாக ஒப்புக்கொண்டார். மேலும் சமையல் செய்ய ஒரு சமையல்காரரும் உதவியாளரும் இருந்தனர். இருப்பினும், அவர் சமையல் குறிப்புகளில் ஆர்வம் காட்டினார். அதனால் சமையல் சம்பந்தப்பட்ட படங்கள், குறிப்புகள் மற்றும் கையெழுத்து பிரதிகள் ஆகியவற்றை ஒரு ஸ்கிராப் புத்தகத்தில் சேகரித்தார்.
# மல்லிகா பத்ரிநாத்

## இலக்கிய வாழ்க்கை

சென்னையில், மல்லிகா பத்ரிநாத் தொடர்ந்து சமையல் மற்றும் சமையல் தொடர்பான குறிப்புகளைச் சேகரித்தார். இவருடைய தாய் மற்றும் அத்தை ஆகியோரிடமிருந்து இவர் பெற்ற சமையல் குறிப்புகள் இதில் அடங்கும். அக் குறிப்புகளின் அடிப்படையில் தன் வீட்டில் சமைத்துப் பார்த்து அந்த அனுபவத்தின் அடிப்படையில் மாறுபாடுகளுடன் குறிப்பேடுகளில் மீண்டும் எழுதி வைத்துக் கொள்வார். விரைவில், பக்க உணவுகளுக்கான 80 சமையல் குறிப்புகள் உட்பட இதுபோன்ற 10 கையால் எழுதப்பட்ட புத்தகங்கள் இவரிடம் இருந்தன. இவரது கணவர் இந்த சமையல் குறிப்புகளை வெளியிட ஊக்குவித்தார். இதன் விளைவாக இவரது முதல் புத்தகம் "100 சைவ சமையல்" என்னும் தலைப்பில் 1988 இல் வெளியிடப்பட்டது. இவரது புத்தகங்கள் பிரபலமடைந்ததால், இவர் சமையற்கலை குறித்து எழுதும் முழுநேர எழுத்தாளரானார். பின்னர் தனது சொந்த வெளியீட்டு நிறுவனமான "பிரதீப் நிறுவனங்கள்" மூலம் புத்தகங்களை வெளியிட்டார். இவரது கணவரும் புத்தகங்களை சந்தைப்படுத்த உதவுவதற்காக தனது வேலையை குறைத்துக் கொண்டார். ஆண்டுக்கு ஒரு புத்தகம் எழுத முயற்சிப்பதாக மல்லிகா பத்ரிநாத் கூறுகிறார். இன்றுவரை, இவர் 32 சமையல் புத்தகங்கள் மற்றும் பல சமையல் கட்டுரைகளை எழுதியுள்ளார்.
# மல்லிகா பத்ரிநாத்

## தொலைக்காட்சி பங்களிப்பு

1990களில் இந்தியாவில் கேபிள் தொலைக்காட்சிக்கான அணுகல் அதிகரித்தது. இருப்பினும் தமிழ்நாட்டில் தொலைக்காட்சி நிகழ்ச்சிகளில் சில சமையல் நிகழ்ச்சிகளும் இடம் பெற்றன. இதன் விளைவாக, மல்லிகா பத்ரிநாத் ஆரம்பத்தில் தூர்தர்ஷனுடனும் பின்னர் சன் தொலைக்காட்சியுடனும் . சமையற்கலை நிகழ்ச்சிகளில் பங்கேற்கத் தொடங்கினார்.  
இவர் சன் தொலைக்காட்சியில் ("உங்கள் மனசுக்கு பிடிச்சது மட்டும்"), ஜெயா தொலைக்காட்சியில் (“அறுசுவை நேரம்”) சமையல் நிகழ்ச்சிகளை தொகுத்து வழங்கியுள்ளார். அங்கு இவரது நிகழ்ச்சிகள் 15 ஆண்டுகளுக்கும் மேலாக இயங்கி வருகின்றன. பாலிமர் தொலைக்காட்சி மற்றும் சக்தி தொலைக்காட்சி-இலங்கையில் சமையல் நிகழ்ச்சிகளிலும் இவர் இடம்பெற்றுள்ளார். மேலும் இவர் "மல்லிகாவின் சமையல்" என்கிற பெயரில் தனது சொந்த யூடியூப் சேனலை நடத்தி வருகிறார். .
# மல்லிகா பத்ரிநாத்

## பிற முயற்சிகள்

1999 ஆம் ஆண்டில், பத்ரிநாத் "மல்லிகா ஹோம் ப்ராடக்ட்ஸ்" நிறுவனத்தின் கீழ் *மசாலா* பொடிகளைச் (இந்திய சமையல் பொடிகள்) சந்தைப்படுத்தத் தொடங்கினார், இது பெரும்பாலும் எம்.எச்.பி என அழைக்கப்படுகிறது. குங்குமம், குமுதம், மங்கையர் மலர், சினேகிதி, பொற்பாதம் மற்றும் கோகுலம் கதிர் உள்ளிட்ட பத்திரிகைகளில் சமையல் தொடர்பான கட்டுரைகளை இவர் தொடர்ந்து எழுதுகிறார்.
# மல்லிகா பத்ரிநாத்

## தனிப்பட்ட வாழ்க்கை

மல்லிகா பத்ரிநாத் திருமணமாகி கணவருடன் சென்னையில் வசித்து வருகிறார். அவர்களுக்கு இரண்டு குழந்தைகள் மற்றும் மூன்று பேரக்குழந்தைகள் உள்ளனர்.
# மல்லிகா பத்ரிநாத்

## விருதுகள்

இந்தியாவில் பெண் தொழில்முனைவோருக்கு வழங்கப்படும் 1998 ஆம் ஆண்டில் “பிரியதர்ஷினி விருது” உட்பட பல விருதுகளை மல்லிகா பத்ரிநாத் பெற்றுள்ளார். அவரது பிற விருதுகள் பின்வருமாறு:  
- “மஹிளா ரத்னா” விருது - 1998 இல் தமிழ்நாடு ஆர்யா வைஸ்யா மகிளா சபையால் வழங்கப்பட்டது
- தென் இந்திய சமையல் கலைஞர்கள் சங்கம் வழங்கிய “அறுசுவை ஞான கலாமணி” விருது
- கால் சென்னை 2006 இல் வழங்கிய சமையல் துறையில் “ஆச்சார்யா விருது”
- மைலாப்பூர் அகாடமி 2006 இல் வழங்கிய “சிறந்த குக்கரி ஷோ ஹோஸ்ட்” விருது
- 2008 ஆம் ஆண்டில் சர்வதேச லயன்ஸ் கிளப்புகள் வழங்கிய “அறுசுவை அரசி” விருது
- குங்குமம் - தமிழ் இதழ் வழங்கிய “நள மகாராணி” விருது
- திருநகர் & மை மதுரை ரோட்டரி கிளப்பின் “நிபுணத்துவ சிறப்பு விருது” -
- 2012, மகளிர் தினத்தில் விஜய் தொலைக்காட்சி வழங்கிய “சிகரம் தொட்ட பெண்மணி” விருது.
# டுவைன் சுமித்

**டுவைன் ரோமல் சுமித் (Dwayne Romel Smith** (பிறப்பு: 12 ஏப்ரல், 1983) முன்னாள் மேற்கிந்தியத் தீவுகள் துடுப்பாட்ட வீரர் ஆவார். இவர் மேற்கிந்தியத் தீவுகள் அணிக்காக 10 தேர்வுத் துடுப்பாட்டப் , 105 ஒருநாள் பன்னாட்டுத் துடுப்பாட்டம், 33 பன்னாட்டு இருபது20 மற்றும் 183 பட்டியல் அ போட்டிகளிலும் விளையாடியுள்ளார். வலது கைமட்டையாளரான இவர் சகலத் துறையர் ஆவார். அடித்து விளையாடும் வீரராக அறியப்படும் இவர் சிறந்த களத் தடுப்பு வீரரும் ஆவார்.
# டுவைன் சுமித்

## இந்தியன் பிரீமியர் லீக்

2008 ஆம் ஆண்டில் நடைபெற்ற முதல் பருவ இந்தியன் பிரீமியர் லீக் தொடரில் இவரை மும்பை இந்தியன்ஸ் அணி ஏலத்தில் எடுத்தது. டுவைன் பிராவா என்பவரை இந்த நிர்வாகம் ஏலத்தில் எடுத்தது. பின் அவருக்குப் பதிலாக இவரைத் தேர்வு செய்தது. அந்தத் தொடரில் இவர் நான்கு போட்டிகளில் விளையாடினார். அதில் ஐந்து இலக்கௌகளைக் கைப்பற்றினார். அதன் பந்து வீச்சு சராசரி 16.60 ஆகும்.  
2009 ஆம் ஆண்டில் நடைபெற்ற இரண்டாம் பருவ இந்தியன் பிரீமியர் லீக் தொடரில் இவரை டெக்கான் சார்ஜர்ஸ் அணி US$100,000 அமெரிக்க டாலர்கள் மதிப்பில் ஏலத்தில் எடுத்தது. இந்தத் தொடரில் பந்துவீச்சினை விட மட்டையாட்டத்தில் சிறப்பாகச் செயல்பட்டார்.அந்தத் தொடரில் 215 ஓட்டங்களை 26.87 எனும்சராசரியோடு பெற்றார்.மேலும் ஓர் இலக்கினை மட்டுமே கைப்பற்றினார். அந்தத் தொடரினை டெக்கான் சார்ஜர்ஸ் அணி வென்றது. ஆனால் இவர் நாக் அவுட் சுற்ரோடு வெளியேறினார். அடுத்த ஆண்டின் தொடரிலும் இவரை அணி நிர்வாகம் தக்க வைத்துக் கொண்டது. ஆனால் மூன்ரு போடிகளில் மட்டுமே இவர் விளையாடினார். 2012 ஆம் ஆண்டில் நடைபெற்ற பருவ இந்தியன் பிரீமியர் லீக் தொடரில் இவரை மும்பை இந்தியன்ஸ் அணி ஏலத்தில் எடுத்தது.மிட்சல் ஜான்சன் எனும் வீரருக்குப் பதிலாக இவர் தேர்வானார். சென்னை சூப்பர் கிங்ஸ் அணிக்கு எதிரான போட்டியில் இறுதி ஓவரில் 14 ஓட்டங்கள் தேவைப்பட்ட போது இவர் ஆறு , இரு நான்குஓட்டங்களை எடுத்து அனியினை வெற்றி பெறச் செய்தார். 2014 ஆம் ஆண்டில் நடைபெற்ற இந்தியன் பிரீமியர் லீக் தொடரில் இவரை சென்னை சூப்பர்கிங்ஸ் அணி நிர்வாகம் ரூபாய் 42,500,000 மதிப்பில் ஏலத்தில் எடுத்தது.
# டுவைன் சுமித்

## சர்வதேச போட்டிகள்

2002 ஆம் ஆண்டில் தனது முதல் சர்வதேச போட்டியில் விளையாடினார். மேற்கிந்தியத் தீவுகள் அணி தென்னாப்பிரிக்காவில் சுற்றுப் பயணம் செய்து மூன்று தேர்வுப் போட்டிகள் கொண்ட தொடரில் விளையாடியது. அந்தத் தொடரின் முதல் தேர்வுப் போட்டியில் முதல் ஆட்டப் பகுதியில் இருபது ஓட்டங்களை மட்டும் எடுத்தார். இரண்டாவது ஆட்டப் பகுதியில் 105 ஓட்டங்கள் எடுத்து இறுதி வரை ஆட்டமிழக்காமல் இருந்தார். இதன்மூலம் அறிமுகப்போட்டியில் நூறு ஓட்டங்கள் எடுத்த பதினொராவது வீரர் எனும் சாதனை படைத்தார். அதற்கு அடுடத்து விளையாடிய ஒன்பது போட்டிகளில் இவர் ஐம்பதுக்கும் குறைவான ஓட்டங்களையே எடுத்தார். அதே அணிக்கு எதிராக இவர் ஒருநாள் பன்னட்டுத் துடுப்பாட்டப் போட்டிகளிலும் விளையாடினார். ஆனால் அவரின் மட்டையாட்ட சராசரி 12.33 ஆக இருந்தது.
# கேரட் சூப்

**கேரட் சூப்** (Carrot soup) (referred to in French as ***Potage de Crécy***, ***Potage Crécy***, ***Potage à la Crécy***, ***Purée à la Crécy*** and ***Crème à la Crécy***)  
ஆரஞ்சின் மூலப்பொருள் உணவை அழகுப் படுத்தவும், உனவின் சுவைக் கூட்டவும் போன்ற இருவழிகளில் பயன்படுகிறது.
# கேரட் சூப்

## மேலும் பார்க்க

- List of carrot dishes
- List of soups
- List of vegetable soups
# தேவி 2

**தேவி 2** (Devi 2) என்பது 2019 ஆம் ஆண்டு வெளிவந்த தமிழ் திகில் நகைச்சுவை திரைப்படம் ஆகும். ஏ. எல். விஜய் எழுத்து மற்றும் இயக்கத்தில் 2016 ஆம் ஆண்டு வெளிவந்த தேவி திரைப்படத்தின் தொடர்ச்சியாகும். இந்தப் படத்தில் பிரபுதேவா, தமன்னா முன்னணி கதாபாத்திரங்களிலும், நந்திதா ஸ்வேதா, டிம்பிள் ஹயாதி ஆகியோர் முக்கிய கதாபாத்திரங்களில் நடித்துள்ளனர். கோவை சரளா, அஜ்மல் அமீர், ஆர். ஜே. பாலாஜி மற்றும் சப்தகிரி ஆகியோர் துணை வேடங்களில் நடித்துள்ளனர். இத் திரைப்படம் ஒரே நேரத்தில் தெலுங்கில் அபிநேத்ரி 2 என்ற பெயரில் படமாக்கப்பட்டு 31 மே 2019 அன்று வெளியிடப்பட்டது.
# தேவி 2

## கதைச்சுருக்கம்

தேவி திரைப்படத்தின் தொடர்ச்சியாக கதை ஆரம்பிக்கின்றது. தேவியிற்கு (தமன்னா) ரூபி என்ற பேய் பிடித்ததை மறைக்கவும், மீண்டும் ரூபியினால் தொல்லை ஏற்படாமல் இருக்கவும் கிருஷ்ணா (பிரபு தேவா) சோதிடரின் கூற்றுக்கு இணங்கி தங்கள் மகளை தேவியின் பெற்றோருடன் இந்தியாவில் விட்டு தேவியுடன் மொரிசியஸ் தீவிற்கு பணி மாற்றலாகி செல்கிறார். தேவி மொரிசியஸில் வழக்கறிஞர் லலிதாவுடன் (கோவை சரளா) நட்பு கொள்கிறார்.  
ஒரு நாள் ஏதேச்சையாக சாரா (நந்திதா சுவேதா) என்ற பெண்ணுடன் கிருஷ்ணாவை பார்த்து சந்தேகம் கொண்டு கிருஷ்ணாவிடம் கேட்கிறார். ஆனால் அவர் நாள் முழுதும் வேலை செய்தேன் என்றும் தேவி வேறோருவரை பார்த்து தவறாக புரிந்து கொண்டாள் என்றும் பதிலளிக்கிறார். லலிதா தேவியை சமாதானப் படுத்துகிறார். மீண்டும் ஒரு நாள் தேவியும், லலிதாவும் கிருஷ்ணாவை ஈஷா (டிம்பிள் ஹயாதி) உடன் காண்கிறார்கள். கிருஷ்ணாவிடம் வினவும் போது தேவியை மட்டுமே நேசிப்பதாக உறுதியளிக்கிறார். அடுத்த சில நாட்களில் இதேபோன்ற பல சம்பவங்கள் நிகழ்கின்றன. கிருஷ்ணா நிச்சயமாக சாரா மற்றும் ஈஷாவுடன் தொடர்பு கொண்டுள்ளார் என்ற முடிவுக்கு வந்த தேவி விசாரிக்க முடிவு செய்கிறார்.  
ருத்ரா (அஜ்மல் அமீர் ) தலைமையிலான இசைக்குழுவைச் சேர்ந்த சாராவை தேவி பின்தொடர்கிறார். சாராவை நேசித்த விபத்தில் இறந்த அலெக்ஸ் என்பவரை தேவி அறிந்துகொள்கிறார். ஈஷாவை திருமணம் செய்ய விரும்பிய ரங்கா ரெட்டி என்ற நபரும் விபத்தில் இறந்தார் என்ற தெரிந்து கொள்கிறார். இரு பெண்களும் தங்களை நேசித்த ஒருவரை இழந்துவிட்டதால் ஏதோ தவறாக இருப்பதாக தேவி உணர்கிறார், கிருஷ்ணா அவர்களைச் சுற்றி வருவதற்கு ஒரு காரணம் இருக்க வேண்டும் என்றும் நம்புகிறாள். அன்று இரவு அவள் கிருஷ்ணா தனியாக நடந்து செல்வதை பார்க்கிறாள். அவள் சந்தேகத்தை உறுதிப்படுத்த முடிவு செய்து கிருஷ்ணாவை அலெக்ஸ் மற்றும் ரங்கா ரெட்டி என்று அழைக்கிறாள். இந்த இரண்டு பெயர்களுக்கும் கிருஷ்ணா பதிலளிப்பதைக் கண்டு அவள் பயப்படுகிறாள். கிருஷ்ணா இரண்டு ஆண் பேய்கள் பிடித்திருப்பதை அறிந்து கொள்கிறாள்.  
கிருஷ்ணாவிற்கு பிடித்திருக்கும் பேய்களை கிருஷ்ணா உட்பட யாருக்கும் தெரியாமல் தேவியும், லலிதாவும் பேய்களின் கோரிக்கைகளை நிறைவேற்றி எவ்வாறு கிருஷ்ணாவை மீட்கிறார்கள் என்பதும் அதன்போது அவர்கள் எதிர் கொள்ளும் சிக்கல்களை எவ்வாறு சமாளிக்கிறார்கள் என்பதுமே படத்தின் மீதிக்கதை ஆகும்.
# தேவி 2

## நடிகர்கள்

- கிருஷ்ணா குமார் / அலெக்ஸ் பிரிட்டோ / ரங்கா ரெட்டியாக- பிரபு தேவா
- தேவி - தமன்னா
- சாரா - நந்திதா ஸ்வேதா
- ஈஷா - டிம்பிள் ஹயாதி
- வக்கீல் லலிதா - கோவை சரளா
- ருத்ரா - அஜ்மல் அமீர்
- வெங்கட் பாலாஜி - குரு சோமசுந்தரம்
- கிருஷ்ணாவின் தந்தை குமாரசாமி - தரிசன் ஜரிவாலா
- வக்கீல் விக்டர் - அர்ஜய்
- கணேஷ் - ஆர். ஜே. பாலாஜி (தமிழ்) / சப்தகிரி (தெலுங்கு)
- ராஜ் கண்ணா - சோனு சூத் (விருந்தினர் தோற்றம்)
# தேவி 2

## தயாரிப்பு

இயக்குநர் ஏ. எல். விஜய் தேவி திரைப்படத்தின் தொடர்ச்சியை வெளியிடுவதாக அறிவித்தார். பிரபுதேவா, தமன்னா, சோனு சூத், ஆர். ஜே. பாலாஜி மற்றும் சப்தகிரி இத் திரைப்படத்தில் நடிக்க ஒப்பந்தம் செய்யப்பட்டனர்.
# தேவி 2

## ஒலிப்பதிவு

இத் திரைப்படத்திற்கு சாம் சி. எஸ். இசையமைத்தார். தமிழில் பாடல் வரிகளை நா. முத்துக்குமார், மதன் கார்க்கி, அருண்ராஜா காமராஜ் மற்றும் பிரபு தேவா ஆகியோர் எழுதினார்கள். தெலுங்கில் ராமஜோகயா சாஸ்திரியும், வனமாலியும் பாடல் வரிகளை எழுதினர்.
# அபிய் அகமது

**அபிய் அகமது அலி** (*Abiy Ahmed Ali*; பிறப்பு: 15 ஆகத்து 1976) எத்தியோப்பிய அரசியலாளர். இவர் எத்தியோபியாவின் 15-வது தலைமை அமைச்சராக 2018 ஏப்ரல் 2 முதல் பதவியில் உள்ளார். 20-ஆண்டுகால எரித்திரிய-எத்தியோப்பியப் பிணக்கை முடிவுக்குக் கொண்டு வந்தமைக்காக 2019 அக்டோபர் 11 இல் இவருக்கு அமைதிக்கான நோபல் பரிசு வழங்கப்பெற்றது.  
ஆளும் மக்கள் புரட்சிகர சனநாயக முன்னணி கட்சி, ஒரோமோ சனநாயகக் கட்சி ஆகியவற்றின் தலைவராக அபிய் அகமது இருந்து வருகிறார். முன்னாள் இராணுவப் புலனாய்வு அதிகாரியான அபிய் அகமது, எத்தியோப்பியத் தலைமையமைச்சர் ஆனது முதல், அரசியல், பொருளாதார சீர்திருத்தங்களுக்கான ஒரு பரந்த திட்டத்தை நாட்டில் அறிமுகப்படுத்தினார்.  
அக்டோபர் 2021 இல், அபி 5 அகமது இரண்டாவது முறையாக 5 ஆண்டு காலத்திற்கு அதிகாரப்பூர்வமாக பதவியேற்றார்.
# அபிய் அகமது

## வாழ்க்கை வரலாறு

### இளமை

அபிய் அகமது எத்தியோப்பியாவில், காப்பியின் தோற்றத்துக்குப் புகழ்பெற்ற, தென்மேற்கேயுள்ள காஃபா மாநிலத்தில் உள்ள பேசாசா என்னும் ஊரில் 1976 ஆகத்து 15 ஆம் நாளன்று பிறந்தார். இவருடைய தந்தையார் அகமது அலி ஓர் ஓரோமோ இனத்தைச் சார்ந்த இசுலாமியர். அம்ஃகாரா இனத்தைச் சேர்ந்த எத்தியோப்பிய மரபு கிறித்துவரான இவருடைய மறைந்த தாய் தெசெட்டா வோல்டே, இவரது தந்தையின் நான்காவது மனைவி ஆவார்.)  
அபிய் அகமது அவருடைய தாய்க்கு ஆறாவதும் கடைசியுமான மகன். இவரின் தந்தையாருக்கு இவர் 13 ஆவது மகவு. சந்தித்தார். இசீனாசு தயாச்சேவ் கோந்தார் என்னும் மாவட்டத்தில் இருந்து வருபவர். இவர்களுக்கு மூன்று மகள்களும், தத்து எடுத்துக்கொண்ட ஒரு மகனும் உள்ளனர். இவர் உடலைத் தக்கநிலையில் வைத்திருக்கும் நற்பழக்கமும் ஆர்வமும் கொண்டவர். உடல்நலத்தோடு உளநலமும் முக்கியம் என எடுத்துரைப்பவர்.
# உவா மரம்

**உவா மரம்**, **பாங்கர், ஓமை** (*Dillenia indica*) என்பது சீனா மற்றும் வெப்பமண்டல ஆசியாவை *பூர்வீகமாகக்* கொண்ட *டில்லினியா* இனத் தாவரமாகும்.
# உவா மரம்

## விளக்கம்

இது ஒரு பசுமை மாறா பெரிய புதர் அல்லது சிறிய முதல் நடுத்தர அளவிலான மரம் ஆகும். இது 15 மீ உயரம் வரை வளரும். இதன் இலைகள் 15–36 &nbsp; செ.மீ. நீளமானது, இலைகள் நரம்புகள் கொண்டதுபோல நெளிவான பரப்புடையவை. இதன் கிளைகள் விறகு சுள்ளிகளாக பயன்படுகின்றன. இதன் பூக்கள் பெரியவையாக, 15-20 &nbsp; செ.மீ விட்டத்துடன், ஐந்து வெள்ளை இதழ்களுடன், ஏராளமான மஞ்சள் மகரந்தங்களுடன் இருக்கும். இதன் பழங்கள் உருண்டு பெரியவையாகவும, பச்சை கலந்த மஞ்சள் நிறத்துடன் இருக்கும். இது பல விதைகளைக் கொண்டதாக இருக்கும். இப்பழங்கள் உண்ணத்தக்வை. பழங்கள் 5–12 &nbsp; செ.மீ விட்டம் கொண்டவையாக இருக்கும். மொத்தம் 15 சூல்வித்திலை கொண்டதாகவும் ஒவ்வொரு சூல்வித்திலையும் ஐந்து விதைகளைக் கொண்டவையாக இருக்கும், இவை உண்ணக்கூடிய என்றாலும் நார்ச்சத்துள்ள கூழாக இருக்கும்.
# உவா மரம்

## பாகுபாட்டியல்

1759 இல் *சிஸ்டமா நேச்சுராவின்* 10 வது பதிப்பில் லின்னேயஸால் முதலில் விவரிக்கப்பட்ட பல இனங்களில் *டில்லினியா இண்டிகாவும்* *ஒன்றாகும்* .
# உவா மரம்

## சூழலியல்

இத்தாவரத்தின் பழங்கள் பெரியதாகவும் கடினமான ஓட்டைக் கொண்டதாக உள்ளது. இதனால் இதை மிகப்பெரிய தாவரவுண்ணியான யானை போன்றவற்றால் மட்டுமே உண்ணக்கூடியதாக உள்ளது. சுற்றுச்சூழல் வல்லுநர்களான சேகர் மற்றும் சுகுமாரின் பக்சா புலிகள் காப்பக ஆய்வில், ஆசிய யானைகளுக்கு இந்தப் பழங்களை உண்ணுவதில் மிகவும் விருப்பம் இருப்பதாகத் தெரிகிறது. எனவே இந்த மரத்தின் விதைகளை பரப்புவதில் யானைகள் முதன்மையான இடத்தை வகிக்கின்றன. என்வே இப்பழத்திற்கு **யானை ஆப்பிள்** என்ற பெயரும் உண்டு. யானைகள் அற்றுவிடும் வாய்ப்புள்ள பகுதிகளில், இந்த மரம் பரவ வேறு ஒரு முறையையும் கொண்டுள்ளது இதன் மூலம் மிகப்பெரிய தாவரவுண்ணிகள் மட்டுமே உண்ணக்கூடியதாக கடினமான ஓட்டையுடைய இதன் பழங்கள், வறண்ட காலங்களில் காடுகளில் தரையில் உதிர்ந்த நிலையில் சிலகாலம் கழித்து மென்மையாகின்றன. இதனால் அடுத்தடுத்து சிறிய விலங்குகளான குரங்கு, கொறிணிகள், அணில் போன்றவை உண்ணத்தக்கதாக இந்த பழைய பழங்கள் ஆகிறன்றன. இதனாலும் இந்தப் பழங்களிலிலுள்ள விதைகள் பரவி முளைக்கின்றன. இவ்வாறு இந்த மரமானது பரவி வளர்கிறது.
# உவா மரம்

## பயன்கள்

இப்பழமானது புளிப்புச் சுவை உடையது. இதை சமைத்தும், பழக் கூழ், சட்னி ( ஊரு கட்டா ), ஜெல்லியாகவும் இந்திய உணவுகளில் பயன்படுத்தப்படுகிறது.  
இப்பழங்களானது யானைகள், குரங்குகள், மான்களுக்கான முக்கிய உணவு ஆதாரமாக இருப்பதால், முக்கிய வனப் பகுதிகளில் பழங்களை சேகரிப்பது தடைசெய்யப்பட்டுள்ளது. வனத்தின் உணவு-சங்கிலி முறை அறுபடாமலிருக்க உதவும் முயற்சியின் ஒரு பகுதியாக இப் பழங்களை வணிக ரீதியாக விற்பனை செய்வதும் தடைசெய்யப்பட்டுள்ளது.
# உவா மரம்

## தமிழிலக்கியங்களில்

உவா மரமானது சங்க இலக்கியங்களில் **பாங்கர், ஓமை** என்ற பெயர்களால் குறிக்கப்பட்டுள்ளது. கலைக்களஞ்சியம் இதனை 'உகா' என்று கூறுகிறது.  
:’’**பாங்கர் மராஅம் பல்பூந் தணக்கம்**’’ -குறிஞ். 85  
என்ற குறிஞ்சிப் பாட்டில் இடம் பெற்றுள்ள 'பாங்கர்’ என்பதற்கு 'ஓமை" என்று உரை கூறிய நச்சினார்க்கினியர், கலித்தொகையில் வரும் பாங்கர் (111) என்பதற்குப் ’பாங்கர்க்கொடி’ என்று உரை வகுத்தார். பாங்கர் என்ற பாலை நிலத்து மரத்திற்கு 'ஓமை' என்றும், பாங்கர் என்ற பெயரில் ஒரு கொடியும் (முல்லைக் கொடியுடன் இணைத்துப் பேசப்படுதலின்) உண்டு போலும் என்றும் எண்ண இடமுள்ளது.  
ஓமை மரத்தைப் பற்றிய பல குறிப்புகள் சங்க இலக்கியங்களில் காணப்படுகின்றன. உவர்நிலப்பாங்கான வறண்ட பாலை நிலச் சுரத்திலே ஓமை மரங்கள் காடாக வளரும் எனவும், இதன் அடி மாத்தைப் 'புன்தாள்', 'பொரிதாள்', 'முடத்தாள்' எனவும் குறிப்பிடுகின்றன. இம்மரம் புல்லிய இலைகளை உடைய தென்றும், இது மிக ஓங்கி வளரும் என்றும், கவடுகளை உடையதென்றும், இதில் பருந்துகள் ஏறியமர்ந்து கூவும் என்றும், இதில் 'சிள் வீடு' என்ற வண்டொன்று தங்கி வெப்பம் மிக்க நடுப் பகலில் கறங்கும் என்றும், உடன்போக்கில் பாலை வழிப் பேவாரும் பிறரும் இம்மரத்தின் நிழலில் தங்கி இளைப்பாறுவர் என்றும். இதன் பட்டையை உரித்து யானை உண்ணும் என்றும் கூறப்படுகின்றன.
# மாண்டேக் டிரூட்

**மாண்டேக் டிரூட்** (*Montague Druitt*, 15 ஆகஸ்ட், 1857&nbsp;– டிசம்பர் 1888) முன்னாள் இங்கிலாந்துத் துடுப்பாட்ட வீரர் ஆவார். இவர் லண்டனில் நடைபெற்ற *ஜேக் தெ ரைப்பர்* கொலையில் ஒரு குற்றவாளியாகக் கருதப்படுகிறார்.  
இவர் ஒரு உயர் நடுத்தர வர்க்க இங்கிலாந்துக் குடும்பத்தில் பிறந்தவர். வின்செஸ்டர் கல்லூரி மற்றும் ஆக்ஸ்போர்டு பல்கலைக்கழகத்தில் கல்வி பயின்றார். பட்டம் பெற்ற பிறகு, இவர் ஒரு உறைவிடப் பள்ளியில் உதவிப்பள்ளி ஆசிரியராகப் பணிபுரிந்தார், அதே சமயத்தில் சட்டம் பயின்று 1885 ஆம் ஆண்டில் ஒரு பேரறிஞராக தகுதி பெற்றார். ஆசிரியர் வேலை தவிர்த்து அவருக்கு மிகவும் பிடித்தது துடுப்பாட்டம் ஆகும். இவர் லார்ட் ஹாரிஸ் மற்றும் பிரான்சிஸ் லேசி போன்ற பிரபலமான வீரர்களுடன் விளையாடியுள்ளார்.  
நவம்பர் 1888 இல், அறியப்படாத காரணங்களுக்காக பள்ளியில் தனது பதவியை இழந்தார். ஒரு மாதத்திற்குப் பிறகு இவரது உடல் தேம்ஸ் நதியில் மூழ்கி இருப்பது கண்டுபிடிக்கப்பட்டது. அவரது மரணம், தற்கொலை எனக் கண்டறியப்பட்டது, ஜாக் தி ரிப்பர் கொலைகளின் முடிவோடு இவரது மரணமும் ஒத்துப்போனது. இவர் 1890களில் சில குற்றச்செயல்களைச் செய்ததாகவும் அவை 1960களில் வெளிவந்ததாகவும் சில தகவல்கள் வெளிவந்தன. அதன் அடிப்படையில் அந்தக் கொலைகளை இவர் செய்திருக்கலாம் என சில பதிப்பகங்கள் தகவல்கள் வெளியிட்டன. . இருப்பினும், அவருக்கு எதிரான சான்றுகள் முற்றிலும் சூழ்நிலை சார்ந்தவைகளாக இருந்தன. ஆனால் 1970 களில் இருந்து பல எழுத்தாளர்கள் அவரை சந்தேக நபர் இல்லை என இதனை நிராகரித்தனர்.
# மாண்டேக் டிரூட்

## தொழில் வாழ்க்கை

ஆகஸ்ட் 3 இல் போர்ன்மவுத்தில் நடைபெற்ற பர்சீஸ் தீன் பார்க் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் ஜெண்டில்மேன் போர்ன்மவுத் அணி சார்பாக விளைடாடினார். அதன் முதல் ஆட்டப் பகுதியில் 12 ஓட்டங்கள் எடுத்து பாவ்ரி பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி இரண்டு இலக்கினைக் இலக்கினைக் கைப்பற்றினார். அதில் ஆறு ஓவர்களை மெய்டனாக வீசினார். பின் இரண்டாவது ஆட்டப் பகுதியில் ஓட்டங்கள் எதுவும் எடுக்காமல் பந்தோல் பந்துவீச்சில் ஆடமிழந்தார். இந்தப் போட்டியில் பர்சேஸ் அணி ஆறு இலக்குகளால் வெற்றி பெற்றது.  
1888 இல் செப்டம்பர் 3 இல் பிரதர்ஸ் கிறிஸ்டோபெர்சன் துடுப்பாட்ட அணிக்கு எதிரான ஒருநாள் துடுப்பாட்டப் போட்டியில் இவர் பிளாக்ஹீத் அணி சார்பாக விளைடாடினார். அந்தப் போட்டியில் 2 ஓட்டங்கள் எடுத்து கிறிஸ்டோபெர்சன் பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி மூன்று இலக்கினைக் இலக்கினைக் கைப்பற்றினார். இந்தப் போட்டியில் பிளாக்ஹீத் அணி 22 ஓட்டங்களால் வெற்றி பெற்றது.  
தோர்செட்டில் இவர் கிங்ஸ்டன் துடுப்பாட்ட சங்கத்திற்காகவும், தோர்செட் மாகாணத் துடுப்பாட்ட சங்க அணிக்காகவும் இவர் விளையாடினார். இவர் குறிப்பாக பந்துவீச்சினால் கவனம் பெற்றார். 1882 ஆம் ஆண்டில் இவர் சார்ந்த ஜென்டில்மேன்ஸ் அணி மேற்கு நாடுகளில் சுற்றுப் பயணம் செய்து துடுப்பாட்டப் போட்டிகளில் விளையாடியது. அவர்களின் அணி *இன்காக்னிட்டி* என அழைக்கப்பட்டது. சூன் 14, 1883 இல் பட்டர்பிளயர்ஸ் எனும் அணி சார்பாகவும் விளையாடினார். அந்த அண்யில் முதல் தரத் துடுப்பாட்ட வீரர்களான ஏ. ஜே. வெப், ஜே. ஜி. கிரவுடி, ஜான் பிரடரிக் மற்றும் சார்லஸ் சைமர் ஆகியோர் விளையாடினர்.
# திருகோணமலைச் செப்பேடு

திருகோணமலையில் சேமிக்கப்பட்ட செப்பேட்டில் வீரர்முனை சிந்தாயாத்திரைப் பிள்ளையார் ஆலயமும் சீர்பாதகுலம் தொடர்பான விடயங்கள் பற்றியும் தெளிவாக விளக்கப்பட்டுள்ளது. இவ்வாறு சீர்பாதகுலம் தொடர்பான பல சிறப்புக்களை திருகோணமலைச் செப்பேடு பின்வருமாறு விளக்குகின்றது.  
திருமருவு காட்டுமாவடி பெருந்துறை சிந்த உத்தர தேசமும் செப்ப முடனேயுறைந் தொப்பித மிலாமலே செகமீது வரு தீரனாம் தருமருவு தெரியலவர் கொடி பெருமை தவள நிறத் தகமிவை தனிவிளக்கு தகமை பெறு பூனுலுடன் கவச குண்டலஞ் சரசமலர் முரசாசனம் அருமைசெறி ஆலாத்தி குடைதோரணமோடரிய மதில் பாவாடையோன அரசியின் குலமென அவள் நாமமே பெற்று அன்று சீர்பாதமானோன் உருமருவு தரையினில் அரிய புகழ்செறி உலகுமகிழ் மகிமையுடையோன் உரை விருது தனையுடைய ஆரியநாடு திரு வெற்றியூரரசு புவிவீரனே.
# கொக்கட்டிச்சோலைச் செப்பேடு

கொக்கட்டிச்சோலையில் சேமிக்கப்பட்ட செப்பேட்டில் வீரர்முனை சிந்தாயாத்திரைப் பிள்ளையார் ஆலயமும் சீர்பாதகுலம் தொடர்பான செய்திகளும் சீர்பாதக் குடிகள் தொடர்பாகவும் தெளிவுபடுத்தப்பட்டுள்ளது. இவ்வாறான கொக்கட்டிச்சோலை செப்பேடு பின்வருமாறு அமைகின்றது.  
துறைபோர் வீரகண்டன் சிந்தாத்திரன் காலதேவன் காங்கேயன் நரையாகி வெள்ளாகி முடவனெனும் பெண்பழச்சி குடியேழ்காண் வரையாக இவர்களையும் வகத்து வைத்து மானிலத்தில் ஒற்றுமையாய் வாழுமென்று திரையகழ் சூழ்புவியரசன் சேர்த்து வதை;து சீர்பாதமென்று செப்பினானே
# அமெரிசியம் டையாக்சைடு

**அமெரிசியம் டையாக்சைடு** *(Americium dioxide)* என்பது AmO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்  
அமெரிசியத்தின் கருப்பு நிற சேர்மமான இது திண்மநிலையில் புளோரைட்டான கால்சியம் புளோரைடு சேர்மத்தின் கட்டமைப்பை ஏற்கிறது. ஆல்ஃபா துகள்களின் தயாரிப்பு மூலமாக அமெரிசியம் டையாக்சைடு பயன்படுத்தப்படுகிறது.
# அமெரிசியம் டையாக்சைடு

## வரலாற்றுப் பயன்

ஓக் ரிட்ச் தேசிய ஆய்வகத்தால் விவரிக்கப்பட்டுள்ளபடி ஐதரோகுளோரிக் அமிலக் கரைசலில் அமெரிசியத்தின் கரைசலைச் சேர்த்து வீழ்படிவாக்குதல் மூலம் அமெரிசியம் டையாக்சைடைத் தயாரிக்கலாம் . அமெரிசியம் டையாக்சைடுக்கானத் தேவை ஐதரோகுளோரிக் அமிலக் கரைசலில் அமெரிசியத் தனிமத்தை சேமித்து வைப்பதில் உள்ள சிரமத்திலிருந்து உருவாகிறது, ஏனெனில் ஆல்பா கதிர்வீச்சும் ஐதரோகுளோரிக் அமிலமும் காலப்போக்கில் சேர்மத்தின் சேமிப்புக் கொள்கலன்களை சிதைத்து விடுகின்றன. நீர்மநிலையில் சேமிப்பதில் உள்ள சிக்கலைத் தீர்க்க ஓக் ரிட்ச் தேசிய ஆய்வகம் திரவ அமெரிசியம்- அமிலக் கரைசலை வீழ்படிவு நிலை திண்மமாக மாற்றி சேமிக்கும் ஒரு புதிய திட்டத்தை உருவாக்கி பரிந்துரைத்தது. இதன் மூலம் அமெரிசியம் டையாக்சைடை பாதுகாப்பான முறையில் கையாளவும் , திறமையாக சேமிக்கவும் முடியும் அமெரிசியம் டையாக்சைடையும் அலுமினியத்தையும் சேர்த்து உருக்குவதன் மூலம் அமெரிசியம்-அலுமினியம் கலப்புலோகங்கள் உருவாக்க முடியும். இவ்வாறு உருவாக்கப்பட்ட கலப்புலோகங்களை யுரேனியம் கடந்த நியூக்ளைடுகளை உருவாக்க நியூட்ரான் கதிர்வீச்சுக்கு உட்படுத்தலாம்.யுரேனியத்தின் அணு எண்ணைக்காட்டிலும் அதிக அணு எண் கொண்ட தனிமங்கள் யுரேனியம் கடந்த தனிமங்கள் எனப்படும் . இவை வேதியல் நச்சு விவரப் பட்டியலில் இடம்பிடிக்கின்றன. நியூக்ளைடுகள் என்பவை கதிர்வீச்சை வெளிப்படுத்தக்கூடிய தனிமங்கள் மற்றும் அவற்றின் ஓரிடத்தான்களைக் குறிக்கின்றன. இவை முழுமையாக மற்றொரு ஓரிடத்தானாகவோ தனிமநிலை ஓரிடத்தானாகவோ கதிரியக்கம் வழியாக மாற்றமடைகின்றன .
# தடம்

**தடம்** (Thadam)' 2019 இல் வெளிவந்த இந்தியத் தமிழ் அதிரடி குற்றப்புனைவுத் திரைப்படமாகும். இதை எழுதி இயக்கியவர் மகிழ் திருமேனி , மேலும் இந்தர் குமார் இப்படத்தை தயாரித்திருந்தார். இப்படத்தில் அருண் விஜய், தன்யா கோப் மற்றும் வித்யா பிரதீப் ஆகியோர் முக்கிய பாத்திரத்தில் நடித்துள்ளானர். இசையமைப்பளர் அருண் ராஜ் இசையமைப்பை மேற்கொண்டுள்ளார். ஒளிப்பதி கோபிநாத் மற்றும் என். பி. சிரீகாந்த்.
# தடம்

## கதைச் சுருக்கம்

எழில் (அருண் விஜய்) ஒரு சாதாரண உயர் நடுத்தர வர்க்க வாழ்க்கை முறையை வாழும் ஒரு கட்டடப் பொறியியலாளர் ஆப்வார். அவர் ஒரு ஸ்வாங்கி பி.எம்.டபிள்யூ கருடன் ஓர் ஆடம்பரமான பங்களாவில் வசிக்கிறார் மற்றும் அவரது கட்டுமான வணிகம் சிறப்பாக செயல்படுவதால் அவரது வாழ்க்கை சரியான திசையில் செல்கிறது. அவர் திரைப்பட பத்திரிகையாளர் தீபிகாவை தன்யா கோப் காதலிக்கிறார்.  
எழிலின் இரட்டை சகோதரர் கவின் (அருண் விஜய்) ஒரு புத்திசாலி, கடத்தல்காரர்களிடமிருந்து பணத்தை மோசடி செய்கிறார். பல பெண்களை கவர்ந்திழுக்கிறார், சட்ட அமைப்பில் உள்ள அனைத்து ஓட்டைகளையும் அறிந்தவர். அவரது ஒரே பலவீனம், சூதாட்டம் ஆகும். குழந்தைகள் சிறுவயதாக இருந்தபோது கணவனிடமிருந்து விவாகரத்து பெற்ற தனது தாயுடன் (சோனியா அகர்வால்) கவின் வசித்து வருகிறார். எழில் மற்றும் கவின் இருவரும் எந்த நேரத்திலும் ஒருவரை ஒருவர் சந்தித்துக் கொள்ள்வதில்லை.  
நகரத்தில் ஒரு குற்றம் நடக்கும் வரை இரட்டை சகோதரர்கள் தங்கள் சொந்த பாதையில் பயணிக்கிறார்கள். அதில் பாதிக்கப்பட்டவரின் பக்கத்து வீட்டுக்காரர் எடுத்த செல்ஃபி மூலம் கண்டுபிடிக்கப்பட்டதன் அடிப்படையில் எழில் காவல் அதிகாரி கோபாலகிருஷ்ணன் (FEFSI விஜயன்) என்பவரால் கைது செய்யப்படுகிறார். தற்செயலாக, குடிபோதையில் வாகனம் ஓட்டிய வழக்கில் காவல்துறையினர் கவின் கைது செய்யப்படுகிறார். மேலும் அவரும் அதே காவல் நிலையத்திற்கு அழைத்து வரப்படுவது காவல் அதிகாரியிடையே குழப்பத்தை ஏற்படுத்துகிறது.  
சகோதரர்கள் இருவரும் இந்த கொலையில் தங்களுக்கு தொடர்பு இல்லை என்று மறுக்கிறார்கள். கோபாலகிருஷ்ணன் தனிப்பட்ட காரணங்களுக்காக எழிலை அக்குற்றத்தில் சிக்க வைக்க விரும்புகிறார். சிக்கலான வழக்கை விசாரிக்க அவரது உதவியாளரான புத்திசாலியான மலர்விழியிடம் ஒப்படைக்கிறார். மலர்விழி குற்றம் செய்தது யார் எனக் கண்டுபிடித்தாரா? என்பது மீதிக்கதையாகும்.
# தடம்

## நடிகர்கள்

அருண் விஜய் - இருவேடங்களில் (கவின் மற்றும் எழில்)  
வித்யா பிரதீப் - காவல் ஆய்வாளர் மலர்விழி  
சுருமிதி வெங்கட் - கவிதாவை ஒருதலையாகக் காதலிக்கும் பெண் ஆனந்தி  
தன்யா கோப் - தீபிகா, எழிலில் காதலி  
சோனியா அகர்வால் - எழில் மற்றும் கவின் ஆகியோரின் தாயார்  
(FEFSI விஜயன்) - காவல் அதிகாரி கோபாலகிருட்டிணன்  
இசக்கியப்பன் - ஆகாசு  
யோகி பாபு - சுருளி  
சியார்சு மர்யான் - காவலர் தனசேகர்  
மீரா கிருஷ்ணன் - சேச்சி
# தடம்

## தயாரிப்பு

2017 மார்ச்சில், அருண் விஜய் அவர் அடுத்ததாக மகிழ் திருமேனி இயக்கும் ஒரு படத்தில் பணியாற்றுவார் என்று தெரியவந்தது. *தடையறத் தாக்க* (2012) படத்திற்குப் பின்னர் இருவரும் இணைந்து பணியாற்றிய இரண்டாவதுப் படமாகும்.. இந்தர் குமார் தயாரித்த இப்படம் ஏப்ரல் 2017 இல் சென்னையில் தொடங்கப்பட்டது. அருண் விஜய் இரட்டை வேடத்தில் நடிப்பதாக தெரிவிக்கப்பட்டது, அதே நேரத்தில் இந்த படம் நிச வாழ்க்கை கதையை அடிப்படையாகக் கொண்டது என்பதும் தெரிய வந்ததது. இப்படத்தில் தான்யா கோப், வித்யா பிரதீப் மற்றும் சுமிருதி என்ற மூன்று கதாநாயகிகள் உள்ளனர் Venkat. இந்த படத்திற்கு இசையமைக்க அருண் ராஜ் தேர்வு செய்யப்பட்டார், மகிழ் திருமேனிக்கும் அருண் விஜய்க்கும் முதல்படத்தில் பணியாற்றிய கோபிநாத் மற்றும் என். பி. ஸ்ரீகாந்த் படத்தின் ஒளிப்பதிவாளர் மற்றும் படத்தொகுப்பாளாராக ஒப்பந்தம் செய்யப்பட்டனர். ஃபெப்ஸி விஜயன் மற்றும் மீரா கிருஷ்ணன் ஆகியோரும் இப்படம் ஜூன் 2017 இல் தயாரிக்க ஆரம்பிக்கும்போது முன்பு படத்தில் ஒப்பந்தமாயினர்.
# தடம்

## படத்தின் வெற்றி

தடம் ஒரு மிகப்பெரிய வெற்றியைப் பெற்றது. அதன் மூன்றாவது வார இறுதியில் மொத்தம் ரூ .2.3 கோடியை ஈட்டியது. இதன்மூலம் தமிழ்நாட்டில் மதிப்பிடப்பட்ட ஒட்டுமொத்த மொத்த தொகை 20 நாட்களின் முடிவில் ரூ.184 கோடியாக இருந்தது.
# தடம்

## ஒலித்தொகுப்பு

இந்த படத்தின் இசை இயக்குநராக அருண் ராஜ் அறிமுகமாகி பாடல்களையும் எழுதியுள்ளார். மேலும் மதன் கார்க்கி தாமரை (கவிஞர்) மற்றும் மகிழ் திருமேனி ஆகியோரும் பாடல்களை எழுதியுள்ளனர்.
# சூரியன் (திரைப்படம்)

***சூரியன்*** (Suriyan) 1992 ஆம் ஆண்டில் வெளிவந்த தமிழ் அதிரடித் திரைப்படம் ஆகும், இத்திரைப்படத்தை எழுதி இயக்கியவர் பவித்ரன் ஆவார். இத்திரைப்படத்தில் சரத்குமார் மற்றும் ரோஜா செல்வமணி ஆகியோர் முன்னணி கதாபாத்திரங்களாக நடித்துள்ளனர். இத்திரைப்படத்தை கே. டி. குஞ்சுமோன் தயாரித்துள்ளார். இத்திரைப்படத்தில் ஷங்கர் உதவி இயக்குநராக பணிபுரிந்துள்ளார்.  
பெரும் பொருட்செலவில் எடுக்கப்பட்டுள்ள இத்திரைப்படம் நேர்மறையான விமர்சனங்களைப் பெற்றதோடு சரத்குமாருக்கு கதாநாயகனாக நடித்து மிகப்பெரும் வெற்றியையும் தந்த திரைப்படமாக அமைந்தது. இத்திரைப்படம் ஒரு மிகப்பெரும் வசூல் சாதனையைப் படைத்த திரைப்படமாகவும் தமிழத்திரையுலகில் ஒரு புதிய பாணி அதிரடித் திரைப்படமாககூம் அமைந்தது. இத்திரைப்படம் தெலுங்கில் *மண்டே சூர்யுடு* என்ற பெயரில் மொழி மாற்றம் செய்யப்பட்டது.